Source: http://www.ucps.sk/Sutazny_poriadok_SFZ_uplne_znenie_platne_od_6_6_2016
Timestamp: 2020-06-01 21:35:04+00:00
Document Index: 6294551

Matched Legal Cases: ['čl. 12', 'čl. 18', 'čl. 18', 'čl. 20', 'čl. 28', 'čl. 31', 'čl. 77', 'čl. 85', 'čl. 86']

UčPS - Súťažný poriadok SFZ (úplné znenie platné od 6.6.2016)
Súťažný poriadok SFZ (úplné znenie platné od 6.6.2016) NEPREČÍTANÉ
18.01.2017, pracovná skupina SFZ
Výkonný výbor Slovenského futbalového zväzu podľa článku 8 ods. 3 písm. c. a článku 52 písm. u. stanov Slovenského futbalového zväzu z 28. septembra 2012 v znení neskorších zmien a doplnkov (ďalej len “stanovy SFZ”) schválil tento poriadok:
Tento poriadok a pravidlá súťaže ustanovené v ňom a v rozpise súťaže je možné meniť len s účinnosťou od začiatku súťažného ročníka; meniť ich s účinnosťou v priebehu súťaže nie je možné.
Reorganizáciou súťaží sa rozumie zmena štruktúry súťaží, ktorá sa týka zmeny usporiadania a počtu súťaží na jednotlivých stupňoch riadenia súťaží.
Úpravou súťaže sa rozumie zmena počtu zúčastnených družstiev klubov a ich rozdelenia do jednotlivých územných oblastí pri dodržaní administratívneho členenia Slovenskej republiky.
Ak klub odhlási prihlásené družstvo zo súťaže po termíne uzávierky prihlášok do súťaže, po jej vyžrebovaní alebo v priebehu súťaže, alebo ak je družstvo klubu zo súťaže vylúčené na základe uloženého disciplinárneho opatrenia alebo podľa odseku 1, v nasledujúcom súťažnom ročníku sa takéto družstvo, alebo akékoľvek družstvo klubu rovnakej vekovej úrovne hrajúce nižšiu súťaž, zaraďuje do súťaže, ktorá je minimálne o dve úrovne nižšia ako súťaž, v ktorej odhlásené alebo vylúčené družstvo pôsobilo. Ak je takéto družstvo klubu zaradené do súťaže, od ktorej nie je žiadna súťaž o dve úrovne nižšia, zaradí sa do najnižšej súťaže. Ak je takéto družstvo klubu zaradené do najnižšej súťaže, rozhodne o jeho účasti v súťaži v nasledujúcom súťažnom ročníku riadiaci orgán súťaže.
Vylúčené družstvo alebo družstvo, ktoré je odhlásené v priebehu súťaže, sa považuje bez ohľadu na počet získaných bodov za družstvo zostupujúce z danej súťaže.
Postupujúcim družstvom môže byť aj víťaz kvalifikačného stretnutia o postup, ak je toto ustanovené v rozpise súťaže.
Ak klub pred začiatkom súťažného ročníka požiada o zaradenie jeho družstva do súťaže nižšej o jeden alebo viac úrovní ako je súťaž, v ktorej by mal pôsobiť podaním prihlášky do súťaže, alebo prihlásené družstvo odhlási (odsek 4), alebo je jeho družstvo zo súťaže vylúčené (čl. 12 ods. 1), vylúčené zo súťaže alebo preradené do nižšej súťaže na základe disciplinárneho opatrenia,[14] alebo nespĺňa podmienky pre účasť v súťaži, na jeho miesto môže byť zaradené,
Článok 18 - Určenie víťaza, postupujúceho a zostupujúceho družstva po skončení súťaže
Určenie umiestnenia družstva v poradí družstiev v priebehu súťaže a po skončení súťaže, ak nejde o určenie podľa čl. 18 ods. 1, sa určuje na základe počtu získaných bodov zo všetkých odohratých majstrovských stretnutí.
Ak majú v priebehu súťaže a po skončení súťaže, ak nejde o určenie podľa čl. 18 ods. 1, dve alebo viac družstiev rovnaký počet bodov, rozhodujú o umiestnení družstva kritériá v tomto poradí:
Dva kluby rozdielnej úrovne súťaže vo vekovej kategórii mužov v prvých troch najvyšších súťažiach môžu uzatvoriť dohodu o striedavom štarte hráčov klubu vyššej súťaže za klub nižšej súťaže, ktorej platnosť je jeden súťažný ročník. Uvedenú dohodu je každý z klubov povinný predložiť na schválenie riadiacemu orgánu svojej súťaže najneskôr 15 dní pred začiatkom súťaže, ktorá skôr začína. Dohoda nadobúda platnosť právoplatným rozhodnutím riadiacich orgánov súťaží o jej schválení.
Na organizovanie a riadenie majstrovských súťaží mládeže platí tento poriadok a osobitný predpis,[15] ak nie je v tomto poriadku ustanovené inak.
V regionálnej súťaži a v oblastnej súťaži môže klub uzatvoriť dohodu s iným klubom o vytvorení spoločného družstva mládeže, ktorej platnosť je jeden súťažný ročník. Uvedenú dohodu je klub, ktorý bude z nej zodpovedný voči tretím osobám, povinný predložiť na schválenie najneskôr 15 dní pred začiatkom súťaže riadiacemu orgánu súťaže, v ktorej má spoločné družstvo klubov súťažiť. Dohoda nadobúda platnosť právoplatným rozhodnutím riadiaceho orgánu súťaže o jej schválení.
Dva kluby rozdielnej úrovne súťaží riadených ObFZ a RFZ môžu uzatvoriť dohodu o striedavom štarte hráča vekovej kategórie mládeže za oba kluby v danej vekovej kategórii.
Dohodu uvedenú v odseku 8 je každý z klubov povinný predložiť na schválenie riadiacemu orgánu svojej súťaže najneskôr 7 dní pred začiatkom jesennej časti alebo jarnej časti súťaže. Dohoda nadobúda platnosť právoplatným rozhodnutím riadiacich orgánov súťaží o jej schválení. Platnosť dohody sa skončí vždy skončením súťažného ročníka.
Kluby sú povinné pripojiť k dohode uvedenej v odseku 1 potvrdenie príslušného lekára o spôsobilosti hráčky hrať za družstvá dvoch klubov. Dohodu je každý z klubov povinný predložiť na schválenie riadiacemu orgánu svojej súťaže najneskôr 7 dní pred začiatkom jesennej časti alebo jarnej časti súťaže. Dohoda nadobúda platnosť právoplatným rozhodnutím riadiacich orgánov súťaže o jej schválení. Platnosť dohody je najmenej 30 dní. Platnosť dohody sa skončí vždy skončením súťažného ročníka, v ktorom môže hráčka naposledy štartovať v kategórii žiačok.
V majstrovských súťažiach riadených SFZ alebo RFZ nie je možné stretnutie B-družstva klubu odohrať v rovnaký deň ako stretnutie A-družstva klubu, ak sa kluby nedohodnú inak. V majstrovských súťažiach nie je možné stretnutie družstva klubu nižšej súťaže, v ktorom štartujú hráči družstva klubu vyššej súťaže na základe dohody o striedavom štarte hráčov, odohrať v rovnaký deň ako stretnutie družstva klubu vyššej súťaže, ak sa kluby nedohodnú inak.
Riadiaci orgán súťaže môže vo výnimočných a odôvodnených prípadoch nariadiť odohrať stretnutie bez súhlasu klubov družstiev aj v inom termíne ako je uvedený v termínovej listine. Riadiaci orgán súťaže nariadi zmenu termínu vždy, ak orgán verejného zdravotníctva nariadi opatrenie na predchádzanie ochoreniam alebo opatrenie pri ohrozeniach verejného zdravia v rámci svojej územnej pôsobnosti,[16] ktoré svojou povahou vylučujú odohratie stretnutia.
Klub môže požiadať riadiaci orgán súťaže o schválenie zmeny termínu stretnutia, zmeny miesta konania stretnutia (ihriska) alebo stretnutia pri umelom osvetlení najneskôr 21 dní pred termínom stretnutia uvedenom v termínovej listine, pričom je povinný zároveň v uvedenej lehote oznámiť súperovi podanie žiadosti o zmenu termínu stretnutia. Pre schválenie tejto zmeny termínu stretnutia riadiacim orgánom súťaže sa súhlas súpera nevyžaduje.
splniť podmienky pre účasť v súťaži,
Podmienkou zaradenia družstva klubu do súťaže je podanie záväznej prihlášky prostredníctvom Informačného systému slovenského futbalu (ďalej len “ISSF”) v termíne, rozsahu a forme stanovenej riadiacim orgánom súťaže. Náležitosti prihlášky a podmienky pre účasť v súťaži ustanovuje rozpis súťaže.
mať všetkých hráčov, ktorí sú zaradení do družstva registrovaných podľa osobitného predpisu,[17]
Hráč musí mať platný registračný preukaz.[18]
Hráč je oprávnený súťažiť v inej vekovej kategórii podľa odseku 1 len na základe predchádzajúceho písomného súhlasu telovýchovného lekára so súťažením hráča vo vyššej vekovej kategórii a ak hráč ešte nedovŕšil 18. rok veku, aj na základe predchádzajúceho písomného súhlasu jeho zákonného zástupcu so súťažením hráča vo vyššej vekovej kategórii. Klub je povinný predložiť tieto súhlasy riadiacemu orgánu súťaže, ak ho riadiaci orgán súťaže na to vyzve. Tréner družstva nesmie nominovať hráča na stretnutie v prípade uvedenom v odseku 1, ak tieto súhlasy nemá k dispozícii pred stretnutím.
V súťažnom stretnutí vo vekovej kategórii mužov môže družstvo striedať najviac 3 hráčov.
V súťažných stretnutiach mládeže a ženského futbalu počet striedajúcich hráčov ustanovuje rozpis súťaže.
Hráč je povinný podrobiť sa dopingovej kontrole v súlade s osobitným predpisom.[19]
družstva jedného klubu za družstvo iného klubu, ak tento štart nie je umožnený týmto poriadkom (čl. 20 a 21, čl. 28 ods. 4 až 7 a čl. 31) alebo iným osobitným predpisom,[20]
Stretnutie je možné odohrať na ihrisku alebo štadióne (ihrisko s ďalšou futbalovou infraštruktúrou), ktoré podliehajú predchádzajúcemu schváleniu riadiaceho orgánu súťaže o ich spôsobilosti na súťaž v súlade s minimálnymi požiadavkami ustanovenými v rozpise súťaže a inom osobitnom predpise.[21] Riadiaci zväz kontroluje dodržiavanie týchto požiadaviek počas celej súťaže. Akúkoľvek zmenu ihriska je klub povinný oznámiť riadiacemu zväzu, ktorý je následne povinný ihrisko alebo štadión opätovne skontrolovať.
Organizátorom stretnutia je klub,[22] ktorý má podľa vyžrebovania riadiaceho orgánu právo voľby ihriska, na ktorom odohrá stretnutia súťaže ako domáci klub. V rozpise súťaže je organizátor stretnutia uvedený na prvom mieste.
Organizátor stretnutia je povinný vykonať opatrenia a povinnosti ustanovené osobitnými predpismi[23] a ďalšie opatrenia ustanovené týmto poriadkom a rozpisom súťaže obzvlášť s ohľadom na bezproblémový a regulárny priebeh stretnutia, a to najmä
zabezpečiť poriadok na ihrisku,
zabezpečiť na stretnutie lopty, vyznačiť hraciu plochu,
zabezpečiť píšťalku, žltú a červenú kartu, zástavky,
zabezpečiť šatne pre súpera, miestnosti pre rozhodcov a delegáta zväzu, ktoré je možné uzamknúť, a umožniť im po stretnutí riadne sa umyť,
zabezpečiť pred stretnutím uskutočnenie porady ohľadom organizácie stretnutia za účasti hlavného usporiadateľa, delegáta zväzu, prípadne aj bezpečnostného manažéra určeného organizátorom podujatia, bezpečnostného manažéra hostí, a ak je to potrebné aj ďalších osôb zúčastňujúcich sa na príprave a priebehu stretnutia,
zabezpečiť na stretnutie podávačov lôpt v počte ustanovenom rozpisom súťaže,
zabezpečiť osobitnú miestnosť pre pozretie videozáznamu zo stretnutia, ak tak ustanovuje rozpis súťaže.
Usporiadateľskú službu tvoria osoby uvedené v osobitnom predpise.[24]
Počet členov usporiadateľskej služby na stretnutí ustanovuje rozpis súťaže v súlade s osobitným predpisom.[25] Počet členov usporiadateľskej služby pri medzinárodných stretnutiach sa ustanovuje s prihliadnutím na medzinárodné pravidlá.
V najvyššej súťaži vekovej kategórie mužov je organizátor stretnutia povinný zabezpečiť na stretnutie bezpečnostného manažéra[26] a hlavného usporiadateľa.[27] V stretnutiach ostatných súťaží okrem rizikového stretnutia môže rozpis súťaže ustanoviť, že funkciu bezpečnostného manažéra a funkciu hlavného usporiadateľa môže vykonávať jedna osoba, ak spĺňa požiadavky na výkon oboch funkcií.
Hlavný usporiadateľ vykonáva činnosti uvedené v osobitnom predpise[28] a okrem toho je povinný najmä
Bezpečnostný manažér vykonáva činnosti uvedené v osobitnom predpise[29] a okrem toho je povinný najmä
Usporiadateľ[30] vykonáva činnosti uvedené v osobitnom predpise[31] a okrem toho je povinný najmä
plniť pokyny hlavného usporiadateľa, a pri vykonávaní bezpečnostných opatrení[32] plniť aj pokyny bezpečnostného manažéra,
Ak hra stratí športový charakter, na ihrisku dochádza k výtržnostiam, hráč nerešpektuje pokyny rozhodcu, niektoré z družstiev svojvoľne opustí hraciu plochu pred skončením stretnutia alebo to vyplýva z osobitného predpisu,[33] rozhodca stretnutie predčasne ukončí a dôvody tohto rozhodnutia uvedie v zápise o stretnutí. Rozhodca je povinný vyčerpať všetky možnosti na dohratie stretnutia predtým, ako ho predčasne ukončí.
Ak na ihrisku alebo štadióne dôjde k iným prejavom hrubého nešportového správania[34] ako sú uvedené v odseku 1, rozhodca preruší stretnutie a upozorní hlavného usporiadateľa na svoje zistenie a hlavný usporiadateľ prostredníctvom hlásateľskej služby vyzve účastníkov stretnutia k náprave ich správania.
Riadiaci zväz deleguje na súťažné stretnutie delegáta zväzu s požadovanou kvalifikáciou, ktorý
Ak delegát zväzu zistí nedostatky na strane organizátora stretnutia alebo hosťujúceho klubu, prerokuje ich s hlavným usporiadateľom, trénerom, kapitánom alebo inými funkcionármi klubov a nedostatky uvedie v správe delegáta.
Ak zistí delegát zväzu, že hráč za chrbtom rozhodcu porušil pravidlo tak, že by mal byť vylúčený z hry, a rozhodca tak neurobil, je povinný oznámiť to rozhodcovi a požiadať ho, aby zaznamenal priestupok hráča do zápisu o stretnutí. Takéto porušenie je delegát zväzu povinný oznámiť rozhodcovi ihneď po skončení stretnutia, skôr než rozhodca vydá registračné preukazy kapitánom družstiev. Dôvod, pre ktorý bol urobený tento záznam o priestupku hráča, oznámi delegát zväzu kapitánovi družstva v prítomnosti rozhodcu pri prevzatí dokladov hráčov po stretnutí. Ak mal byť hráč podľa delegáta zväzu vylúčený za priestupok, ktorého sa dopustil pred začiatkom druhého polčasu, nesmie byť hráčovi z tohto dôvodu zakázaný nástup do druhého polčasu. Delegát zväzu je povinný v správe delegáta jasne a vecne popísať priestupok hráča, ktorého sa tento dopustil.
Delegát zväzu vykoná po stretnutí pohovor s rozhodcom a asistentmi rozhodcu. Obsah pohovoru uvedie v správe delegáta, v ktorej prehľadným a vyčerpávajúcim spôsobom popíše priebeh stretnutia a zhodnotí výkon rozhodcu a asistentov rozhodcu.
Delegát zväzu je oprávnený na účely výkonu svojej funkcie využívať fotoaparát, mobilný telefón alebo kameru k získavaniu poznatkov zo stretnutia.[35]
Delegát stretnutia vykonáva úlohy a povinnosti podľa čl. 77 ods. 1 písm. a), ods. 2, 3, 5, 9 a 10.
Na náležitosti odvolania platia ustanovenia čl. 85 ods. 1 a 3 a čl. 86 primerane. V odvolacom konaní sa postupuje primerane podľa osobitného predpisu.[36] Tým nie sú dotknuté ustanovenia odseku 3.
SFZ poskytuje týmto poriadkom ÚLK, RFZ a ObFZ právo využívať marketingové a mediálne práva[37] k stretnutiam a súťažiam v rozsahu stanovenom týmto poriadkom a dohodou medzi SFZ a ostatnými riadiacimi zväzmi.
Tento poriadok nadobúda účinnosť 1. júla 2015.